// தனிக்கவனம் //

சென்னை மாவட்ட முதன்மைக் கல்வி அலுவலரின் செயல்முறைகள், சென்னை – 08.

ந.க.எண். 4499/அ3/2023, நாள். 02.08.2023

|  |  |  |
| --- | --- | --- |
| பொருள் |  | பள்ளிக் கல்வி – அறிவியல் நகரம் – சிறந்த அறிவியல் ஆசிரியர் விருது 2022 – 2023 ஆண்டிற்கு – அறிவியல் ஆசிரியர்கள் விண்ணப்பிக்க கோரப்பட்டது – கூடுதல் விவரம் கோருதல் - – சார்பு. |
| பார்வை | 1 | சென்னை – 25, காந்தி மண்டபம், அறிவியல் நகரம், துணைத் தலைவர், உயர்கல்வித் துறை, அவர்களின் கடிதம் ந.க.எண்.003/அ.ந/அ.அ.2023, நாள்.09.06.2023 |
|  | 2 | சென்னை – 06, தமிழ்நாடு பள்ளிக் கல்வி இணை இயக்குநர்(இடைநிலைக் கல்வி) அவர்களின் செயல்முறைகள் ந.க.எண்.038066/ஐ/2023, நாள். 04.07.2023. மற்றும் 01.08.2023 நாளிட்ட கடிதம். |
|  | 3 | இவ்வலுவலக இதே எண்ணிட்ட 14.07.2023 நாளிட்ட செயல்முறைக் கடிதம். |

•••••••••••••

மேற்காண் பொருள் சார்ந்து பார்வை 1 - ல் காணும் சென்னை – 25, அறிவியல் நகரம், துணைத் தலைவர், உயர்கல்வித் துறை, அவர்களின்கடிதத்தில், மாணாக்கர்களின் அறிவை வடிவமைப்பதிலும், அறிவியல் கற்றல் மீதான ஆர்வத்தை வளர்ப்பதிலும் உயர் கல்வியில் அறிவியல் துறையை எடுப்பதற்கும் மற்றும் அறிவியலாளர்களாக உருவாக்குவதற்கும் அறிவியல் ஆசிரியர்கள் முக்கிய பங்கு வகிக்கின்றனர். அறிவியல் ஆசிரியர்களின் விலைமதிப்பற்ற பணிகளை அங்கீகரிக்கும் விதமாக பார்வையில் குறிப்பிடப்பட்டுள்ள அரசாணைக்கு இணங்க அறிவியல் நகல் 2018-2019 முதல் சிறந்த அறிவியல் ஆசிரியர் விருது வழங்கி வருகிறது.

எனவே, 2022- 2023 ஆம் ஆண்டிந்கான சிறந்த அறிவியல் ஆசிரியர் விருது பெறுவதற்கேதுவாக, அறிவியல் ஆசிரியர்கள் இத்துடன் இணைக்கப்பட்டுள்ள விண்ணப்பத்தினை பூர்த்தி செய்து அவர்கள் பணியாற்றும் தலைமை ஆசிரியர்களின் பரிந்துரையுடன் அந்தந்த மாவட்டக் கல்வி அலுவலர்களுக்கு 05.09.2023 அன்றுக்குள் அனுப்பிவைத்திட அரசு / அரசு உதவிபெறும் உயர்நிலை / மேல்நிலைப் பள்ளித் தலைமை ஆசிரியர்களை பார்வை 3- ல் காணும் இவ்வலுவலக கடிதத்தின்படி கேட்டுக்கொள்ளப்பட்டது.

தற்போது பார்வை 2- ல் காணும் 01.08.2023 நாளிட்ட கடிதத்தில் சில கூடுதல் விவரம் கோரப்பட்டுள்ளது. மேலும், வட சென்னை, தென் சென்னை மாவட்டக் கல்வி அலுவலர்கள் தங்கள் ஆளுகையின் கீழுள்ள பள்ளிகளிலிருந்து பெற்று (மா.க.அ) பரிந்துரையுடன் மேற்காண் விவரப்படி **ஐந்து ஆசிரியர்கள் தமிழ்வழிப் பள்ளிகளில்** (Tamil Medium Schools) ,ருந்தும் மற்றும் **ஐந்து ஆசிரியர்கள் திறந்தநிலைப் பிரிவிலும்** (Open Medium Schools) தேர்ந்தெடுத்து 08.09.2023 அன்று மாலை 5.00 மணிக்குள் சென்னை முதன்மைக் கல்வி அலுவலகத்தில் ஒப்படைத்திடுமாறு வட சென்னை / தென் சென்னை மாவட்டக் கல்வி அலுவலர்கள் கேட்டுக்கொள்ளப்படுகிறார்கள்.

இணைப்பு

கூடுதல் விவரம் கோரும் படிவம்.

முதன்மைக். கல்வி அலுவலர்

சென்னை – 08.

பெறுநர்

மாவட்டக் கல்வி அலுவலர்(,இடைநிலை)

வட சென்னை / தென் சென்னை.

சென்னை மாவட்டம்.

நகல்

அனைத்து அரசு /அரசு உதவி பெறும் உயர்நிலை / மேல்நிலைப் பள்ளிகள். தலைமை ஆசிரியர்கள், சென்னை மாவட்டம் (சுற்றிக்கைக்காக அனுப்பப்படுகிறது).